पाएं अपने शहर की ताज़ा ख़बरें और फ्री ई-पेपरडाउनलोड करें
आमजन व जरूरतमंद लोगों को धर्मार्थ चिकित्सा सेवाएं उपलब्ध करवा रहे आशा गंज स्थित टीजे मयानी अस्पताल को भी ऑक्सीजन की किल्लत का सामना करना पड़ रहा है। अस्पताल की जरूरत 15 दिन के अंतराल में मात्र तीन ऑक्सीजन सिलेंडर की है। यह कोविड अस्पताल नहीं होकर अन्य बीमारियों का इलाज कर रहे हैं। अस्पताल में ऑपरेशन थियेटर सहित तमाम आपातकालीन चिकित्सा सुविधा है, इसलिए ऑक्सीजन सिलेंडर भी जरूरी हैं।
अस्पताल के संचालक राकेश भार्गव ने बताया कि 80 साल से सुधार सभा के नाम से संचालिक धर्मार्थ संगठन के तहत ही अस्पताल का संचालन होता है जो गरीब और जरूरतमंदों के लिए है। 50 बेड के अस्पताल में मुख्य रूप से प्रसव और इसके बाद की देखभाल सहित अन्य बीमारियों का इलाज होता है। ऑपरेशन थियेटर और पोस्ट नेटल केयर में 3 ऑक्सीजन सिलेंडर है जो 15 दिन के अंतराल में भरवाए जाते हैं। आॅक्सीजन खत्म होने से मरीजों को खासी परेशानी हो रही है।
कोविड मरीजों के साथ ही अन्य बीमारियों का इलाज करवा रहे मरीजों के लिए भी आक्सीजन उपलब्ध कराना सरकार व प्रशासन की जिम्मेदार है लेकिन एडीएम से मांग के बावजूद सिलेंडर रिफिल नहीं किए जा रहे हैं। एेसे हालात में पांच दिन गुजर गए हैं। अस्पताल प्रशासन ने क्षेत्र के एक अन्य प्राइवेट अस्पताल से आक्सीजन का इंतजाम किया है, जो नाकाफी है। अस्पताल को तत्काल आॅक्सीजन सिलेंडर रिफिल करवाने की जरूरत है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn